ಮೈ ಆಟೋಗ್ರಾಫ್ ಅನ್ನು ಮತ್ತೆ ನೆನಪಿಸಿಕೊಂಡ ಸುದೀಪ್.. ಅನೂಪ್ ಭಂಡಾರಿ ನಿರ್ದೇಶನದಲ್ಲಿ ಮೂಡಿಬರಲಿರುವ ಫ್ಯಾಂಟಮ್ ಸಿನಿಮಾ ಚಿತೀಕರಣಕ್ಕಾಗಿ ಕೆರಳದಲ್ಲಿ ನೆಲೆಯಾಗಿರುವ ಕನ್ನಡದ ಕಿಚ್ಚ ಸುದೀಪ್ ತಮ್ಮ 15 ವರ್ಷದ ಹಿಂದಿನ ನೆನಪಿನ ಮನೆಗೆ ಭೇಟಿ ನೀಡಿದ್ದಾರೆ. ಈಗಾಗಲೇ ಬಹುತೇಕ ಚಿತ್ರೀಕರಣ ಮುಗಿಸಿರುವ ಚಿತ್ರ ತಂಡ ಕೊನೇ ಹಂತದ ಚಿತ್ರೀಕರಣವನ್ನು ಕೆರಳದಲ್ಲಿ ಮಾಡುತ್ತಿದ್ದಾರೆ. ಸುದೀಪ್ ನಿರ್ದೇಶನದಲ್ಲಿ ಮೂಡಿ ಬಂದಿದ್ದ ಮೈ ಅಟೋಗ್ರಾಫ್ ಸಿನಿಮಾ 15 ವರ್ಷಗಳಾದವು. ಇದುವರೆಗೂ ಅಲ್ಲಿಗೆ ಹೋಗದ ಸುದೀಪ್ ಇತ್ತೀಚೆಗೆ ಆ ಚಿತ್ರದ ಶೂಟಿಂಗ್ ಸ್ಥಳಕ್ಕೆ ಭೇಟಿ ನೀಡಿದ್ದಾರೆ. ಹಿಂದಿನ ದಿನಗಳನ್ನು ಮೆಲುಕು ಹಾಕಿದ್ದಾರೆ. ಈ ಸ್ಥಳಕ್ಕೆ ನಾನು 15 ವರ್ಷದ ನಂತರ ಬರುತ್ತಿದ್ದೇನೆ. ಇಲ್ಲಿ ಶೂಟಿಂಗ್ ಆದ ನಂತರ ಇದೇ ಮೊದಲ ಬಾರಿಗೆ ಬರುತ್ತಿದ್ದೇನೆ ಎಂದಿರುವ ಸುದೀಪ್ ಎಲ್ಲೆಲ್ಲಿ ಯಾವ್ಯಾವ ದೃಶ್ಯಗಳನ್ನು ಶೂಟಿಂಗ್ ಮಾಡಿದ್ವಿ ಎಂಬುದನ್ನು ಒಂದೊಂದಾಗಿ ವಿವರಿಸಿದ್ದಾರೆ. ಒಂದಷ್ಟು ನೆನಪುಗಳು ಯಾವತ್ತೂ ಮರೆಯಾಗುವುದಿಲ್ಲ. ಅವುಗಳಲ್ಲಿ ಆಟೋಗ್ರಾಫ್ ಸಹ ಎಂದು ವಿಡಿಯೋದಲ್ಲಿ ಹೇಳಿಕೊಂಡಿದ್ದಾರೆ.